CELEX: 62019CN0107
Language: da
Date: 2019-02-12 00:00:00
Title: Sag C-107/19: Anmodning om præjudiciel afgørelse indgivet af Obvodním soudem pro Prahu 9 (Den Tjekkiske Republik) den 12. februar 2019 — XR mod Dopravní podnik hl. m. Prahy, a.s.

8.4.2019   
            
            
               DA
            
            
               Den Europæiske Unions Tidende
            
            
               C 131/28
            
         
      Anmodning om præjudiciel afgørelse indgivet af Obvodním soudem pro Prahu 9 (Den Tjekkiske Republik) den 12. februar 2019 — XR mod Dopravní podnik hl. m. Prahy, a.s.
      (Sag C-107/19)
      (2019/C 131/34)
      Processprog: tjekkisk
      
         Den forelæggende ret
      
      Obvodním soudem pro Prahu 9
      
         Parter i hovedsagen
      
      
         Sagsøger: XR
      
         Sagsøgt: Dopravní podnik hl. m. Prahy, akciová společnost
      
         Præjudicielle spørgsmål
      
      
                  1)
               
               
                  Skal en pause, under hvilken en ansat skal være til rådighed for sin arbejdsgiver inden for en frist på to minutter i tilfælde af nødudkald, anses for »arbejdstid«som omhandlet i artikel 2 i Europa-Parlamentets og Rådets direktiv 2003/88/EF (1) af 4. november 2003 om visse aspekter i forbindelse med tilrettelæggelse af arbejdstiden?
               
            
                  2)
               
               
                  Påvirkes den vurdering, der skal foretages for så vidt angår ovenstående spørgsmål af, at en sådan afbrydelse [af pausen] i tilfælde af nødudkald kun finder sted sporadisk og uden at kunne forudses eller — alt efter de givne omstændigheder — af, hvor ofte sådanne afbrydelser finder sted?
               
            
                  3)
               
               
                  Kan retten i første instans, der skal træffe afgørelse, efter at dens kendelse er blevet omstødt af en højere retsinstans, og sagen er blevet hjemvist til retten i første instans med henblik på videre retsforhandlinger, undlade at efterkomme en juridisk udtalelse fremsat af den højere retsinstans, som er bindende for retten i første instans, hvis en sådan juridisk udtalelse er i strid med EU-retten?
               
            
         (1)  EUT 2003, L 299, s. 9.